jkorsvik/nowiki_second_scrape_merged huggingface dataset:
Nejc Pečnik

Nejc Pečnik (født 3. januar 1986 i Dravograd) er en slovensk fotballspiller som for øyeblikket spiller for den engelske klubben Sheffield Wednesday FC og for det slovenske herrelandslaget som både midtbane- og angrepsspiller.


== Klubbkarriere ==
Pečnik startet sin fotballkarriere med ungdomsfotball i hjemklubben NK Dravograd før han i 2002 signerte under på en kontrakt med Celje. Han fikk sin debut i PrvaLiga den 24. april 2004 i kampen mot FC Ljubljana. Året etter spilte han syv seriekamper og enkelte cupcamper, blant annet i cupfinalen mot FC Koper. I 2005/2006-sesongen etablerte han seg på førstelaget, og i de påfølgende sesongene ble han en viktig brikke i det offensive spillet. Han ble blant annet klubbens toppscorer i 2007/2008-sesongen med 14 mål totalt.Etter fem sesonger i Celje ble han i juni 2008 lånt ut i seks måneder til Sparta Praha, hvor han bare fikk med seg fire seriekamper før han returnerte tilbake til Celje i februar 2009. Etter noen få kamper for klubben signerte han under for den portugisiske klubben Nacional.


== Landslagskarriere ==
Pečnik fikk sin landslagsdebut for Slovenia i VM-kvalifiseringskampen mot Nord-Irland den 1. april 2009. Han fikk sin første scoring for landslaget den 10. oktober 2009 mot Slovakia, også det i en VM-kvalifiseringskamp. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Referanser ==


== Eksterne lenker ==
(en) Nejc Pečnik – FIFA 
(en) Nejc Pečnik – UEFA 
(jp) Nejc Pečnik – J.League Data 
(en) Nejc Pečnik – Transfermarkt 
(en) Nejc Pečnik – national-football-teams.com 
(en) Nejc Pečnik – WorldFootball.net 
(en) Nejc Pečnik – Soccerbase.com 
(de) Nejc Pečnik – fussballdaten.de 
(en) Nejc Pečnik – Soccerway 
(en) Nejc Pečnik – EU-Football.info 
NZS.si – Spillerprofilen til Nejc Pečnik hos Nogometna Zveva Slovenue (NZS)
Zlatan Ljubijankič

Zlatan Ljubijankič (født 15. desember 1983 i Ljubljana) er en slovensk fotballspiller som for øyeblikket spiller for den belgiske klubben Urawa Red Diamonds og for det slovenske herrelandslaget som angrepsspiller.


== Klubbkarriere ==
Ljubijankič startet sin fotballkarriere med ungdomsfotball hos ND Slovan før han dro videre til NK Domžale. Han fikk sin seriedebut i 2002 og hjalp klubben til andreplass i Prva liga både i sesongen 2004/2005 og i 2005/2006. I sesongen etter ble Ljubijankič og Domžale seriemester, samtidig som de også vant supercupen. Etter å ha spilt over 150 seriekamper og scoret over 40 seriemål meldte han overgang til den belgiske klubben Gent i januar 2008 for én million euro. 
Hans første sesong for Gent, som varte ut våren 2008, ble preget av skade på menisken. Sesongen etter var han tilbake og spilte 22 kamper og scoret ni mål.


== Landslagskarriere ==
Ljubijankič debuterte for Slovenia i 2006, og fikk sitt første landslagsmål i vennskapskampen mot Kypros den 28. februar 2006. Han bidro med scoringer i Slovenias VM-kvalifiseringskamper og ble tatt med som én av 23 spillere i den slovenske troppen til VM i fotball 2010 av landslagstrener Matjaž Kek.


== Eksterne lenker ==
(en) Zlatan Ljubijankič – FIFA 
(en) Zlatan Ljubijankič – UEFA 
(jp) Zlatan Ljubijankič – J.League Data 
(en) Zlatan Ljubijankič – Transfermarkt 
(en) Zlatan Ljubijankič – national-football-teams.com 
(en) Zlatan Ljubijankič – WorldFootball.net 
(en) Zlatan Ljubijankič – FootballDatabase.eu 
(de) Zlatan Ljubijankič – fussballdaten.de 
(en) Zlatan Ljubijankič – Soccerway 
(en) Zlatan Ljubijankič – EU-Football.info 
NZS.si – Spillerprofilen til Zlatan Ljubijankič hos Nogometna Zveva Slovenue (NZS)
So nimm denn meine Hände

«So nimm denn meine Hände» er en tyskspråklig salme med melodi av Friedrich Silcher og tekst av tysk-balteren Julie von Hausmann. Den er den eneste salmen av en baltisk dikter i Norsk Salmebok.
Teksten bygger på Bibelens ord i Salme 73, 23.
På norsk heter den «Så ta da mine hender».
Engelsk tittel er «O take my hand, dear Father». Hermann Brueckner oversatte salmen til engelsk.


== Innspillinger (i utvalg) ==
Meloditersetten. Ved orgelet: Rolf Karlsen. Harm.: L. August Lundh. Utgitt på 78-platen Philips P-53108-H.


== Referanser ==


== Eksterne lenker ==
Så ta da mine hender (Salmebloggen.no)
Free Gaza Movement

Free Gaza Movement er en organisasjon som består av pro-palestinske menneskerettsorganisasjoner og aktivister. Den ble dannet for å utfordre blokaden av Gazastripen som har vart siden 2007. 
Organisasjonen sin første seilas ble foretatt i begynnelsen av august 2008. De organiserte også deltagere i en påstått humanitær konvoi som ble bordet av den israelske marinen. 
Relatert til den, finnes Free Gaza Norge-organisasjonen.


== Se også ==
Bordingen av Gaza-konvoien 31. mai 2010
Jasmin Handanovič

Jasmin Handanovič (født 28. januar 1978 i Ljubljana) er en slovensk fotballspiller som spiller for NK Maribor og for det slovenske herrelandslaget. Han er for øvrig fetter av Samir Handanovič, som også er målvakt på Slovenias landslag.


== Klubbkarriere ==
Handanovič startet sin fotballkarriere hos den lokale klubben Olimpija Ljubljana i 1996, men fikk bare åtte seriekamper for klubben da han i 2001 dro videre til Triglav Kranj. Der spilte han kun én sesong og fikk åtte kamper før han returnerte til Olimpija Ljubljana. Etter å ha spilt kun én kamp på tre sesonger dro han til Koper, hvor han fikk betraktelig flere seriekamper og blant annet vant den slovenske cupen både i 2005/2006 og i 2006/2007-sesongen.
På sommeren 2007 ble han utenlandsproff da han gikk til den italienske klubben Mantova. Der fikk han ytterligere spilletid, og den 27. november 2008 forlenget han kontrakten sin med fire år frem til slutten av juni 2012.


== Landslagskarriere ==
Handanovič fikk sin landslagsdebut for Slovenia i en vennskapskamp mot Bosnia-Hercegovina den 19. november 2008, og har siden spilt i ytterligere to kamper. Han var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Referanser ==


== Eksterne lenker ==
(en) Jasmin Handanovič – FIFA 
(en) Jasmin Handanovič – UEFA 
(en) Jasmin Handanovič – Transfermarkt 
(en) Jasmin Handanovič – national-football-teams.com 
(en) Jasmin Handanovič – WorldFootball.net 
(en) Jasmin Handanovič – FootballDatabase.eu 
(en) Jasmin Handanovič – Soccerway 
(en) Jasmin Handanovič – EU-Football.info 
(en) Jasmin Handanovič – FBref 
(es) Jasmin Handanovič – as.com 
(en) Profil på Fifa World Cup 2010
NZS.si – Spillerprofilen til Jasmin Handanovič hos Nogometna Zveva Slovenue (NZS)
(en) Profil på Football-Lineups.com
Tejay van Garderen

Tejay van Garderen (født 12. august 1988 i Tacoma i Washington) er en amerikansk tidligere profesjonell syklist. Han la opp i 2021.


== Karriere ==


=== 2007–2009 ===
Van Garderens første store seniorritt var Tour of California, der han kjørte for USA sitt nasjonallag. Der børt han på 4. etappe. I store deler av 2007 kjørte han i USA og i Europa og ble nr. 20 sammenlagt i Tour de l'Avenir. 
Han ble en del av Rabobank Continental i 2008. Han bodde i Nederland og ble blant annet nr. 2 i Flèche du Sud og Circuito Montañes. Han tok én etappeseier i Tour de l'Avenir, og deltok i tillegg i U23-VM i landevei som gikk i Italia. I tillegg tok van Garderen noen etappeseiere og hadde flere gode sammenlagtplasseringer i mindre ritt. 


=== 2010 ===

Før 2010-sesongen gikk van Garderen til Team HTC-Highroad fra Rabobanks Continentallag. Han debutere i sin første Grand Tour i Vuelta a España, der han var en viktig hjelperytter for lagets kaptein, Peter Velits. Van Garderen ble nr. 9 sammenlagt i  Volta ao Algarve. I Tour of Turkey ble han nr. 2 på 2 etapper og endte i tillegg på 2.-plass i sammendraget. I Critérium du Dauphiné var han lagets kaptein, og tok en sterk 3.-plass i sammendraget. Van Garderen var også hjelperytter for Michael Rogers i Tour of California, et ritt som Rogers vant. 


=== 2011 ===
I 2011 ble van Garderens første sterke resultat en 3.-plass i Volta ao Algarve og han kom også på 2.-plass på tempoetappen i Sveits rundt, kun med Fabian Cancellara foran seg. Han sterke innsats i Tour of California gjorde at han vant Ungdomstrøya der. Van Garderen debuterte i Tour de France, mest som hjelperytter for sitt lag. Men på den 8. etappen satt han med i bruddet og kom først over en 2. kategori, noe som førte til at han tok over ledelsen i klatrekonkurransen og ble etappens mest aggressive rytter. Ingen amerikaner hadde noen gang før kjørt i klatretrøya på en etappe. I tillegg i 2011 vant han 3. etappe i Tour of Utah. 


=== 2012 ===

Før 2012-sesongen ble van Garderen en del av BMC Racing Team, etter at hans tidligere lag, HTC-Highroad, ikke fant ny sposor og ble oppløst. Tejay van Garderen ble nr. 5 sammenlagt i Tour de France. I tillegg vant han ungdomstrøya. Dette er hans sterkeste resultatet til nå i hans karriere. I 2012 ble han i tillegg nr. 5 sammenlagt i Paris-Nice, der han også vant ungdomstrøya. I USA Pro Cycling Challenge vant han den andre etappen og ble nr. 2 sammenlagt. 


== Meritter ==

I perioden mellom 2002-2006 har van Garderen 10 nasjonale titler i Landevei, Tempo og Sykkelcross, som er i aldersbestemte klasser.


== Referanser ==


== Eksterne lenker ==
(en) Tejay van Garderen – kategori av bilder, video eller lyd på Commons 
(de) Tejay van Garderen – Munzinger Sportsarchiv 
(en) Tejay van Garderen – Olympics.com 
(en) Tejay van Garderen – Olympedia 
(en) Tejay van Garderen – Sports-Reference (OL-resultater – arkivert) 
(en) Tejay van Garderen – USAs olympiske komité 
(en) Tejay van Garderen – ProCyclingStats 
(en) Tejay van Garderen – Cycling Archives 
(en) Tejay van Garderen – Cycling Quotient 
(en) Tejay van Garderen – CycleBase 
(es) Tejay van Garderen – as.com
Svein Ragnar Kristensen

Svein Ragnar Kristensen (født 22. januar 1946 i Kragerø) var Norges skattedirektør, det vil si leder av Skattedirektoratet, fra 2006 til 2013.
Kristensen er utdannet siviløkonom fra Norges Handelshøyskole. Han arbeidet i Arbeidstilsynet fra 1977 til 1984, i Rikstrygdeverket fra 1985 til 1996 og i Skattedirektoratet fra 1996 til 2013, de siste seks årene som skattedirektør.. Han har også vært byråsjef i Kommunal- og arbeidsdepartementet og sekretær i Arbeiderpartiets stortingsgruppe 1971-1973. Fra 2013 arbeidet han for Politidirektoratet med omorganiseringen i etterkant av Politianalysen. Fra 2016 har han vært leder av Digitaliseringsråde som gir råd og veiledning til statlige virksomheter 


== Referanser ==
Rene Krhin

Rene Krhin (født 21. mai 1990) er en slovensk fotballspiller som fra 30. juni 2020 er klubbløs. Han spille også for det slovenske herrelandslaget som defensiv midtbanespiller.


== Klubbkarriere ==
Krhin begynte sin fotballkarriere som ungdomsspiller for hjemklubben NK Maribor i 1999. Etter å ha tilbrakt tiden i klubbens ungdomsakademi frem til 2007 ble han i en alder av 16 år utenlandsproff hos den italienske klubben Internazionale sammen med lagkamerat Vid Belec. I juli 2009 ble han kalt opp til førstelaget av trener José Mourinho for klubbens USA-turné i forkant av sesongen, og Krhin spilte dermed i flere vennskapskamper for Inter. Han fikk beholde førstelagsplassen ved sesongstart i Serie A, men fikk ikke spille de tre første seriekampene. 
Krhin fikk derimot sin seriedebut for Inter i sesongens fjerde seriekamp mot Parma, hvor han kom innpå som innbytter for Wesley Sneijder. Han fikk så sin andre kamp som innbytter mot Catania den 24. oktober 2009, og den 1. november fikk han sin første kamp fra start i 2–0-seieren over Livorno.


== Landslagskarriere ==
Krhin var med i troppen til Slovenia U19 i deres kvalifiseringskamper til Europamesterskapet 2009 og var kaptein i mesterskapet helt frem til han ble tvunget til å prioritere klubbspill. Han fikk sin landslagsdebut for Slovenia i vennskapskampen mot England den 5. september 2009, hvor han kom innpå som innbytter i andre omgang. I november samme år ble han tatt i den slovenske troppen til begge playoff-kampene til VM i fotball 2010 mot Russland. Krhin var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Referanser ==


== Eksterne lenker ==
(en) Rene Krhin – FIFA 
(en) Rene Krhin – UEFA 
(en) Rene Krhin – Transfermarkt 
(en) Rene Krhin – national-football-teams.com 
(en) Rene Krhin – WorldFootball.net 
(en) Rene Krhin – Soccerbase.com 
(en) Rene Krhin – FootballDatabase.eu 
(en) Rene Krhin – Soccerway 
(en) Rene Krhin – EU-Football.info 
(en) Rene Krhin – FBref 
Inter.it – Spillerprofilen til Rene Krhin hos Internazionale
NZS.si – Spillerprofilen til Rene Krhin hos Nogometna Zveva Slovenue (NZS)
Giro di Lombardia 2008

Lombardia rundt 2008 var den 102. utgaven av Lombardia rundt, og ble arrangert 18. oktober 2008. Som forrige år var rittet på 242 km og gikk fra Varese til Como. Damiano Cunego vant for tredje gang, for andre gang på rad.


== Resultater ==


== Eksterne lenker ==
Giro di Lombardia 2008, La Gazzetta (it)
Bakke Hill

Bakke Hill var en hoppbakke ved byen Leavenworth i delstaten Washington, USA. Bakken, som etter hvert ble utbygd til størrelse K100, var flere ganger arena for USA-mesterskapet i skihopping, og flere nasjonale amerikanske og nordamerikanske rekorder ble satt der. Også flere mindre hoppbakker med størrelse K70, K45 og K18 ble bygd. Bakke Hill er en del av skianlegget Leavenworth Ski Hill, som også består av slalåmbakke og snøbrettbakke. Skianlegget er eid av Leavenworth Winter Sports Club.
Vintersportsklubben ble stiftet i 1928, og samme år ble stedets første hoppbakke tatt i bruk. Storbakken ble bygd i 1933. Den ble oppkalt etter de to norske immigrantbrødrene Magnus og Hermod Bakke, som var blant stedets hopp-pionerer og fikk bygd bakken. Bakken ble utbygd flere ganger de neste tiårene.
Sigurd Ulland satte den første nasjonale amerikanske rekorden i Bakke Hill i 1939, med 249 fot (76 meter). De to neste årene ble rekorden forbedret der av Alf Engen (252 fot, 77 meter i 1940) og Torger Tokle (273 fot, 83 meter i 1941). Bakken var arena for USA-mesterskapet i skihopping i 1955, 1959, 1967, 1974 og 1978.
I 1961 satte Toralf Engan (Norge) nordamerikansk rekord i Bakke Hill med 314 fot (95,5 meter). Rekorden ble forbedret til 335 fot (102 meter) av norske Bjørn Wirkola under USA-mesterskapet i 1967, og til 340 fot (103,5 meter) av Greg Swor (USA) i 1970. Swor satte den siste bakkerekorden i Bakke Hill med 345 fot (105 meter).
Etter USA-mesterskapet i 1978 minket skihoppaktiviteten i Leavenworth, og hoppanlegget ble stående til forfalls. På 2000-tallet ble det imidlertid ny hoppaktivitet, og det ble bygd to nye småbakker med størrelse K27 og K15, som fremdeles er i bruk.
I 1999 startet Donald D. White og Magnus Bakkes sønn Kjell M. Bakke Leavenworth Ski Heritage Foundation, en stiftelse som arbeider for å ta vare på skihistorien og utvikle skiaktiviteten i Leavenworth og det nordvestlige USA.


== Kilder ==
Leavenworth Ski Heritage Foundation: Hovedside/Kjell Bakke om Bakke Hills historie (video/stillbilder, 2009)
Skisprungschanzen-Archiv: Leavenworth
Eastern Ski Jumping & Nordic Combined Foundation, Inc.: United States National Ski Jumping Champions 1904-1980
The Seattle Times: Leavenworth's ski jump draws a new generation of thrill-seekers (29. januar 2004)
Seattle Post-Intelligencer: Want to glide, slide or jump? Point your skis to Leavenworth (26. februar 2004)
Eleonora Charlotta d’Albedyhll

Eleonora Charlotta d'Albedyhll (født 27. mars 1770, død 29. mai eller 4. juni 1835) var en svensk grevinne og forfatter.
Eleonora Charlotta Wrangel var datter av riksrådet Anders Reinhold Wrangel og Eleonora Mariana Barnekow. Allerede som ung ble hun av sin samtid ansett som genial, dannet og kunnskapsrik. Da hun var 25 år gammel inngikk hun ekteskap med friherre Gustaf d'Albedyhll. 
Først femten år senere begynte hun å utgi sin dikt, «skaldestycken». Hun skrev først for Lunds Veckoblad og Per Adam Wallmarks Journal för Litteraturen och Theatern under signaturen «Ch. Wr». Senere ble hun tatt inn i Atterboms Poetiska kalender. I 1814 utga hun Gefion, skaldedikt i fyra sånger som hadde den norrøne førkristne gudinnen Gjevjon som gjennomgangsfigur og som allegoriske mor for nasjonene Norge, Sverige og Danmark. Diktet vekte oppmerksomhet og utmerket seg på en klingende språk og noen episke partier, men ble også ansett som forfeilet gjennom det genealogiske innholdet hvor forfatteren forsøkte å lede sin slekt tilbake til de hedenske åsgudene. 
Hun døde i Stockholm i 1835.


== Referanser ==


== Eksterne lenker ==
«Till Sångmön», dikt av E. C. d'Albedyhll i digitalt faksimile på Litteraturbanken
«Stormen på hafsstranden», dikt av E. C. d'Albedyhll i digitalt faksimile
«Systrarna», dikt av E. C. d'Albedyhll i digitalt faksimile
d'Albedyhll, Eleonora Charlotta i Svenskt biografiskt handlexikon (SBH), utgiven 1906
Mekanisk sluttstykke

Et mekanisk sluttstykke (også kalt låsstolpe) er et beslag som monteres i dørens karm for å danne et solid forankringspunkt som dørbladet kan låses mot. I sluttstykket er det hull som falle eller reile fra dørens låskasse kan treffe. De fleste sluttstykker har en avrundet vinkel forat det skal være enklere å lukke en dør med falle uten å måtte dreie dørhåndtaket.
Standardene for mål på mekaniske sluttstykker følger normalt standardene for låskasser, og mange sluttstykker har en symmetrisk form slik at de kan brukes i begge slagretninger.
Et elektrisk sluttstykke fyller samme funksjon som et mekanisk sluttstykke, men har i tillegg mulighet til å åpne å lukke for falle eller reile.
Suad Filekovič

Suad Filekovič (født 16. september 1978 i Ljubljana) er en slovensk fotballspiller som for øyeblikket spiller for den hjemlige klubben Maribor og for det slovenske herrelandslaget som forsvarsspiller. Han har tidligere spilt for en rekke europeiske klubber.


== Klubbkarriere ==
Filekovič startet sin fotballkarriere hos den lokale klubben Olimpija Ljubljana i 1997, hvor han spilte i underkant av 60 kamper frem til 1999 da han dro videre til Maribor. Hos Maribor spilte han rundt 120 kamper frem til 2003, da han meldte overgang til kroatiske Hajduk Split. Etter kun syv seriekamper på én sesong dro han videre til den greske klubben Ergotelis i 2005.
Etter å ha spilt ti kamper for Ergotelis dro han til Belgia og klubben Mouscron, hvor han 19 kamper og to mål. Deretter gikk turen videre til den russiske klubben Krylia Sovetov i 2006, før han kom tilbake til Maribor i 2007. I midten av september 2009 signerte han under på en kontrakt med engelske Barnsley FC, men denne kontrakten ble sagt opp allerede i oktober samme år uten at Filekovič hadde fått spille seriekamper for klubben.


== Landslagskarriere ==
Filekovič fikk sin landslagsdebut for Slovenia i en vennskapskamp mot Italia den 21. august 2002. Han har siden fått ytterligere 13 kamper, henholdsvis syv kamper i 2005, to kamper i 2007 og to kamper i 2009. Filekovič var for øvrig én av 23 spillere som ble tatt med i den slovenske troppen til VM i fotball 2010 av landslagstrener Matjaž Kek.


== Referanser ==


== Eksterne lenker ==
(en) Suad Filekovič – FIFA 
(en) Suad Filekovič – Transfermarkt 
(en) Suad Filekovič – national-football-teams.com 
(en) Suad Filekovič – WorldFootball.net 
(en) Suad Filekovič – FootballDatabase.eu 
(en) Suad Filekovič – Soccerway 
(en) Suad Filekovič – EU-Football.info 
(en) Suad Filekovič – FBref 
NZS.si – Spillerprofilen til Suad Filekovič hos Nogometna Zveva Slovenue (NZS)
Shepherd’s Bush stasjon

Shepherd's Bush stasjon (ikke å forveksle med Shepherd's Bush undergrunnsstasjon) er en jernbanestasjon på West London-linjen i London. Stasjonen trafikkeres av London Overground og Southern, og ble åpnet i 2008.
Nødåpner

En nødåpner eller nødåpnerknapp er en innretning som skal ivareta personellsikkerheten ved en rømningssituasjon i en bygning med elektroniske dørlåser. Boksen har et plastglass som kan knuses eller en knapp som trykkes inn. Den plasseres like ved rømningsdør og strømmen som holder det elektriske sluttstykket låst ledes gjennom en bryter i nødåpneren. Når glasset knuses vil strømmen til sluttstykket brytes og døren kan åpnes. Nødåpnere kalles også av og til KAC-boks som stammer fra Kidderminster Alarm Company Ltd. som patenterte denne type bryter i 1970-årene.Bruk av nødåpner forutsetter at det benyttes lås med omvendt funksjon, dvs. at døren er låst når det står spenning på låsen, og ulåst når spenningen er borte. Selv om det skulle være montert åpnebryter på innsiden av døren eller utløst brannsignal er programmert til å åpne rømningsdører, vil det normalt fortsatt være krav om å anvende nødåpner, da dette er en mekanisk innretning som kan styres fra dørens innside og man ikke vet hvordan et elektronisk system vil oppføre seg ved brann.Normalt kan man med en spesialnøkkel bryte kretsen i en nødåpner for å unngå å måtte knuse eller demontere glasset i testsammenheng.
I Norge er en nødåpner alltid grønn. Manuelle brannmeldere er laget etter samme prinsipp, men er røde på farge.


== Referanser ==
Lergravsparken metrostasjon

Lergravsparken er en metrostasjon på Amager. Den var endestasjon for linje M2 inntil 28. september 2007, da forlengelsen av linjen til Københavns Lufthavn, Kastrup ble åpnet. Den ligger i takstsone 1, tett ved grensen til takstsone 3. 
Stasjonen, som ble innviet i 2002, ligger ca. 18 meter under jorden med nedgang på hjørnet av Østrigsgate og Lergravsvei. 


== Eksterne lenker ==
(en) Lergravsparken Station – kategori av bilder, video eller lyd på Commons 
Lergravsparken metrostasjon på m.dk (da)
Smestadtunnelen

Smestadtunnelen er en veitunnel med to løp på Ring 3 (riksvei 150) mellom Dalsveien og Monolitveien i Oslo. Hvert av tunnelløpene har to kjørefelt. Hensikten med Smestadtunnelen var å avlaste Smestadkrysset og få sammenhengende firefeltsvei på Store Ringvei. Den er den nest eldste veitunnelen i Oslo etter Brynstunnelen. Arbeidene med tunnelløpene ble påbegynt i 1981 og ferdigstilt i 1983.


== Historie ==


=== Byggefasen (1981–1983) ===
Entreprenørfirmaet Eeg-Henriksen stod for anleggsarbeidene, som på deler av strekningen bestod av kompliserte grunnforhold. Flyktige leirmasser medførte bygging av spuntvegger med støttebjelker ned i jorden på hver side av veien. Man begynte først med strekningen fra Dalsveien i retning Smestadkrysset, noe som medførte omdirigering av trafikken via Heggeliveien og Sørkedalsveien. Det oppstod lange, saktegående køer som et resultat av dette.


=== Terrorfrykt (2001–2002) ===
I september 2002 kunne Aftenposten avsløre at Smestadtunnelen kunne kollapse ved brann. Dette kom frem av en hemmelig rapport utarbeidet for Statens vegvesen i november 2001. Faren gjaldt dersom en tankbil e.l. skulle ta fyr inne i tunnelen. Man fryktet dermed at terrorister skulle utnytte denne svakheten. Utbedringer ble utført høsten 2002.


=== Rehabilitering fra 2015 ===
1. juni 2015 startet Statens vegvesen arbeidet med å oppgradere Smestadtunnelen på Ring 3 i Oslo. Smedstadtunnelen er den første av ti Oslo-tunneler som skal rustes opp fram mot 2019. På landsbasis skal 200 tunneler utbedres.  I hele byggeperioden vil trafikken i begge retninger bli sluset gjennom ett av tunnelløpene, mens det andre rehabiliteres.
Smestadtunnelen er en betongtunnel støpt i åpen byggegrop. Siden den ble åpnet i 1983, har den blitt utsatt for store påkjenninger, blant annet på grunn av vegsalt. Dette har ført til betongskader. Disse skal nå repareres. Dessuten skal det monteres brannbeskyttelsesplater i taket, og det skal etableres et sedimenteringsbasseng for vann som renner inn i tunnelen.
For å hindre at takplatene reduserer frihøyden, må sålen senkes med 10 cm.


== Se også ==
Tåsentunnelen
Granfosstunnelen
Veitunneler i Norge
Undersjøiske veitunneler i Norge


== Referanser ==


== Litteratur ==
Støttebjelker i jorden tirsdag, graving om tre uker. Aftenposten, 5. juni 1981